Comença la votació definitiva dels Pressupostos Participatius de Gandia 2020
07 diciembre 2020

## Comença la votació definitiva dels Pressupostos Participatius de Gandia 202007 diciembre 2020Última actualización: 14 julio 2025

![](../gestion/img/f93a59276e23316a19fca30a7476952abfabe1450f7d40f9c51da8f58f7b90c0.jpeg)  
  

Comença la votació definitiva dels pressupostos participatius a Gandia. Després de la votació filtre de novembre, ara s’enceta el pas final per a escollir les propostes que es faran realitat a través dels pressupostos participatius.

El **regidor de Participació Ciutadana, Nahuel González**, ha manifestat la seua satisfacció _“per poder anunciar ja la votació final dels pressupostos participatius que ve precedida per la votació filtre on han votat més de 2.700 persones. Podem dir que la ciutadania s’ha_ _b__olcat i, en_ _aque__stes setmanes, entre les juntes de districte, associacions de veïns i ciutadania en general, la participació ser__à_ _molt alta i les votacions estaran molt disputades. Per al govern de Gandia és una emoció molt gran que la participació ciutadana puga aportar una millora a la ciutat i demostrar que la ciutad__a__nia té maduresa democràtica i pot decidir el futur de la ciutat”._

Per la seva banda, el **Director General de Participació Ciutadana, Juanjo Giner**, ha recordat que «el _procés_ _es_ _va encetar a octubre rebent propostes ciutadanes i realitzant els tallers d’elaboració de propostes_ _dels_ _barris. Hem continuat a novembre amb la votació filtre on han participat vora 3.000 persones i continuem i finalitzem en aquesta votació final que comença a partir del dimecres 9 i que estarà vigent fins el 23 de desembre”._

La votació final constarà d’11 propostes triades de la votació filtre i 11 propostes treballades, una per cada barri. En total, 22 propostes, de les que 6 resultaran triades i s’executaran per part del govern local.